Un altfel de curs..

IESC, Calculatoare2, Parvan Andrei Leonard

Această perioadă de “distanțare socială” a adus atât beneficii cât și constrângeri. Din punct de vedere personal, această “perioadă greu încercată”, a fost mai mult benefică deoarece distanțarea socială m-a apropiat mai mult de familie, ne-a unit, și mi-a arătat că la final, tot ce contează este familia. Dacă la început, când am plecat la facultate în alt oraș, m-am simțit oarecum mai liber, mai liniștit, mai indiferent de familia pe care o lăsam în urmă, ei bine această pandemie mi-a arătat că nu am dreptate.

Însă din punct de vedere al unui student, această perioadă de distanțare socială, de “relaxare” al obligațiilor zilnice și de ieșire din zona de confort a adus mai multe constrângeri. Chiar dacă studentul învăță de acasă, își rezolvă și prezintă temele în fața unui calculator, programul acestuia este mult mai încărcat. Dacă la început mulți profesori au crezut că această perioadă le ușurează din muncă atât lor cât și studenților sunt sigur că acum au altă părere.

Din ce am observat, această perioadă i-a împărțit pe studenți în două tabere și anume: categoria studenților care s-au îndepărtat de colectiv și care refuză sau evită să își ajute colegii și nu mă refer la a ajuta un coleg prin a îi oferi tema, ci pur și simplu prin a-l îndruma și a-i oferi suport în rezolvarea temei sau parcurgerea unui laborator. Cu toate astea sunt și studenți care te ajută “ la orice oră”, calmi și ambițioși te ajută și îți sunt alături până la final, dar FOARTE puțini. Pot spune că acest fapt aduce și un lucru bun și acela că la nevoie se vede cine îți e prieten și cine îți e dușman.

Desigur studenții au la dispoziție tot ce le este necesar, însă din cauza numărului foarte mare de informații, aceștia nu o pot filtra, nu pot alege ce informație le este necesară, și astfel, ei au nevoie de îndrumarea atât a profesorului cât și a celorlalți colegi.  
 În final, eu ca și majoritatea studenților dorim înțelegere din partea profesorilor cât și între noi, între studenți. Uniți trecem peste toate!!