Nume și prenume student: Pârvan Andrei Leonard

Facultatea de Inginerie Electrică și Știința Calculatoarelor

**INSTRUIRE ASISTATĂ DE CALCULATOR............................................2020-2021**

Cerința / întrebarea de evaluare pentru activitatea de curs (copiați enunțul): Care credeți că este cea mai facilă rețea educațională online?

5 cuvinte-cheie ale acestei teme: Udemy, job, diplomă, platformă învățare-predare, autoeducație

Răspunsul dvs pe cel mult 2 pagini:

Sunt de părere că în ziua de azi educația online reprezintă cea mai bună formă de autoeducație a omului.

În această eră digitală răspunsul la majoritatea intrebărilor se află la doar câteva click-uri distanță, ba chiar mai mult, educația online poate forma oamenii din punct de vedere profesional în anumite domenii. Cel mai bun exemplu pentru această idee este domeniul IT, împreună cu rețeaua Udemy. Ce este Udemy?

Udemy este o platformă de învățare și predare online cu peste 150.000 de cursuri din diferite domenii cum ar fi: IT&Software, Business, Design, Dezvoltare Personală, Muzică sau chiar Fotografie și Video.

Prin parcurgerea cursurilor oferite de Udemy, la final, studentul primește o diplomă acreditată internațional în domeniul studiat. Cursurile diferă de la profesor la profesor, în funcție de stilul său de predare. Pe lângă documentație și video-urile în care explică noțiunile teoretice, cursurile prezintă și exerciții cât și teste de evaluare a cunoștințelor acumulate.

Totodată în cadrul fiecărei lecții respectiv exercițiu prezentat, există butoane sau link-uri către pagini cu scopul de a oferi studenților explicații suplimentare acolo unde noțiunile nu au fost înțelese foarte bine, chiar existând și niște pagini de discuții între studenți.

Astfel, consider că rețeaua Udemy este una dintre cele mai facile rețele educaționale online deoarece în cadrul unui interviu, prezentarea unei diplome obținute prin absolvirea unui curs al acestei platforme, reprezintă un argument destul de puternic cu privire la angajarea persoanei, mai ales dacă cursul realizat are legătură cu job-ul la care se aplică.

